strabo.geographica 2.3.1
πολύβιος δὲ ποιεῖ ζώνας ἕξ , δύο μὲν τὰς τοῖς ἀρκτικοῖς ὑποπιπτούσας , δύο δὲ τὰς μεταξὺ τούτων τε καὶ τῶν τροπικῶν , καὶ τοῦ ἰσημερινοῦ . ἡ μὲν οὖν εἰς πέντε διαίρεσις δοκεῖ μοι καὶ φυσικῶς ἅμα καὶ γεωγραφικῶς εἰρῆσθαι · φυσικῶς μέν , ὅτι καὶ πρὸς τὰ οὐράνια καὶ πρὸς τὴν τοῦ περιέχοντος κρᾶσιν · πρὸς μὲν τὰ οὐράνια , ὅτι τοῖς περισκίοις καὶ τοῖς ἀμφισκίοις οὕτως ἂν ἄριστα διοριζομένοις συνδιορίζεται καὶ τὰ περὶ τὴν θέαν τῶν ἄστρων , ὁλοσχερεῖ τινι μερισμῷ λαμβάνοντα τὴν ἐξάλλαξιν · πρὸς δὲ τὴν τοῦ περιέχοντος κρᾶσιν , ὅτι τῆς τούτου κράσεως πρὸς τὸν ἥλιον κρινομένης διαφοραὶ τρεῖς εἰσιν αἱ γενικώταται καὶ συντείνουσαι πρός τε τὰς τῶν ζῴων καὶ φυτῶν συστάσεις καὶ τῶν ἄλλων * ἡμισυσταλεῖς τῶν ὑπὸ τῷ ἀέρι καὶ ἐν αὐτῷ ἐκείνῳ , ὑπερβολὴ θάλπους καὶ ἔλλειψις καὶ μεσότης . αὕτη δὲ τῷ εἰς τὰς ζώνας μερισμῷ λαμβάνει τὴν οἰκείαν διάκρισιν · αἵ τε γὰρ κατεψυγμέναι δύο τὴν ἔλλειψιν τοῦ θάλπους ὑπαγορεύουσιν εἰς μίαν τοῦ περιέχοντος φύσιν συναγόμεναι , αἵ τε εὔκρατοι παραπλησίως εἰς μίαν τὴν μεσότητα ἄγονται , εἰς δὲ τὴν λοιπὴν ἡ λοιπὴ μία καὶ διακεκαυμένη . ὅτι δὲ καὶ γεωγραφικός ἐστιν ὁ μερισμός , δῆλον · ζητεῖ γὰρ ἡ γεωγραφία τῆς ἑτέρας τῶν εὐκράτων ἀφορίσαι τὸ οἰκούμενον ὑφʼ ἡμῶν τμῆμα · πρὸς δύσει μὲν οὖν καὶ ἀνατολῇ θάλαττά ἐστιν ἡ περατοῦσα , πρὸς δὲ τὰ νότια καὶ τὰ βόρεια ὁ ἀήρ , ὁ μὲν μέσος εὔκρατος ὢν καὶ φυτοῖς καὶ ζῴοις , ὁ δʼ ἐφʼ ἑκάτερα δύσκρατος ὑπερβολῇ καὶ ἐλλείψει τοῦ θάλπους . εἰς δὲ τὰς τρεῖς διαφορὰς ταύτας ἐδέησε τῆς εἰς πέντε ζώνας διαιρέσεως · τῷ γὰρ ἰσημερινῷ τμηθεῖσα δίχα ἡ σφαῖρα τῆς γῆς εἴς τε τὸ βόρειον ἡμισφαίριον , ἐν ᾧ ἡμεῖς ἐσμεν , καὶ τὸ νότιον ὑπέγραψε τὰς τρεῖς διαφοράς · τὰ μὲν γὰρ πρὸς τῷ ἰσημερινῷ καὶ τῇ διακεκαυμένῃ ζώνῃ διὰ καῦμα ἀοίκητά ἐστι , τὰ δὲ πρὸς τῷ πόλῳ διὰ ψῦχος , τὰ δὲ μέσα τὰ εὔκρατα καὶ τὰ οἰκήσιμα . ὁ δὲ τὰς ὑπὸ τοῖς τροπικοῖς προστιθεὶς οὐκ ἀνὰ λόγον ταῖς πέντε ταύτας προστίθησιν οὐδʼ ὁμοίᾳ κεχρημένας διαφορᾷ , ἀλλʼ ὡς ἂν εἰ καὶ ταῖς ἐθνικαῖς διαφοραῖς ἀπέφαινε ζώνας , ἄλλην μὲν τὴν Αἰθιοπικήν , ἄλλην δὲ τὴν Σκυθικὴν καὶ Κελτικήν , τρίτην δὲ τὴν ἀνὰ μέσον .
Lemmas: πολύβιος δέ ποιέω ζώνη ἕξ , δύο μέν ὁ ὁ ἀρκτικός ὑποπίπτω , δύο δέ ὁ μεταξύ οὗτος τε καί ὁ τροπικός , καί ὁ ἰσημερινός . ὁ μέν οὖν εἰς πέντε διαίρεσις δοκέω ἐγώ καί φυσικός ἅμα καί γεωγραφικός λέγω · φυσικός μέν , ὅτι καί πρός ὁ οὐράνιος καί πρός ὁ ὁ περιέχω κρᾶσις · πρός μέν ὁ οὐράνιος , ὅτι ὁ περίσκιος καί ὁ ἀμφίσκιος οὕτως ἄν ἀγαθός διορίζω συνδιορίζομαι καί ὁ περί ὁ θέα ὁ ἄστρον , ὁλοσχερής τις μερισμός λαμβάνω ὁ ἐξάλλαξις · πρός δέ ὁ ὁ περιέχω κρᾶσις , ὅτι ὁ οὗτος κρᾶσις πρός ὁ ἥλιος κρίνω διαφορά τρεῖς εἰμί ὁ γενικός καί συντείνω πρός τε ὁ ὁ ζῷον καί φυτόν σύστασις καί ὁ ἄλλος * ἡμισυσταλής ὁ ὑπό ὁ ἀήρ καί ἐν αὐτός ἐκεῖνος , ὑπερβολή θάλπος καί ἔλλειψις καί μεσότης . οὗτος δέ ὁ εἰς ὁ ζώνη μερισμός λαμβάνω ὁ οἰκεῖος διάκρισις · ὁ τε γάρ καταψύχω δύο ὁ ἔλλειψις ὁ θάλπος ὑπαγορεύω εἰς εἷς ὁ περιέχω φύσις συνάγω , ὁ τε εὔκρατος παραπλήσιος εἰς εἷς ὁ μεσότης ἄγω , εἰς δέ ὁ λοιπός ὁ λοιπός εἷς καί διακαίω . ὅτι δέ καί γεωγραφικός εἰμί ὁ μερισμός , δῆλος · ζητέω γάρ ὁ γεωγραφία ὁ ἕτερος ὁ εὔκρατος ἀφορίζω ὁ οἰκέω ὑπό ἐγώ τμῆμα · πρός δύσις μέν οὖν καί ἀνατολή θάλασσα εἰμί ὁ περατόω , πρός δέ ὁ νότιος καί ὁ βόρειος ὁ ἀήρ , ὁ μέν μέσος εὔκρατος εἰμί καί φυτόν καί ζῷον , ὁ δέ ἐπί ἑκάτερος δύσκρατος ὑπερβολή καί ἔλλειψις ὁ θάλπος . εἰς δέ ὁ τρεῖς διαφορά οὗτος δέω ὁ εἰς πέντε ζώνη διαίρεσις · ὁ γάρ ἰσημερινός τέμνω δίχα ὁ σφαῖρα ὁ γῆ εἰς τε ὁ βόρειος ἡμισφαίριον , ἐν ὅς ἐγώ εἰμί , καί ὁ νότιος ὑπογράφω ὁ τρεῖς διαφορά · ὁ μέν γάρ πρός ὁ ἰσημερινός καί ὁ διακαίω ζώνη διά καῦμα ἀοίκητος εἰμί , ὁ δέ πρός ὁ πόλος διά ψῦχος , ὁ δέ μέσος ὁ εὔκρατος καί ὁ οἰκήσιμος . ὁ δέ ὁ ὑπό ὁ τροπικός προστίθημι οὐ ἀνά λόγος ὁ πέντε οὗτος προστίθημι οὐδέ ὅμοιος χράω διαφορά , ἀλλά ὡς ἄν εἰ καί ὁ ἐθνικός διαφορά ἀποφαίνω ζώνη , ἄλλος μέν ὁ Αἰθιοπικός , ἄλλος δέ ὁ Σκυθικός καί Κελτικός , τρίτος δέ ὁ ἀνά μέσος .